Diari Oficial de la Generalitat Valenciana


Sumari del DOGV 5095, del 19-09-2005 (2005/10136)

ORDE de 28 de juliol de 2005, de la Conselleria de Cultura, Educació i Esport, per la qual es modifica l'autorització en el nivell d'Educació Especial (suport a la integració) i per a impartir Cicles Formatius, al centre docent privat .Virgen al Pie de la Cruz., de Puçol (València).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5095

Data del DOGV
:   19-09-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/10507


Data del document
:   28-07-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Puçol
    * ensenyament privat
    * centre d'ensenyament

ORDE de 28 de juliol de 2005, de la Conselleria de Cultura, Educació i Esport, per la qual es modifica l'autorització en el nivell d'Educació Especial (suport a la integració) i per a impartir Cicles Formatius, al centre docent privat ?Virgen al Pie de la Cruz?, de Puçol (València). [2005/X10072]
  
L'expedient ha sigut iniciat a instància del representant de la titularitat del centre docent privat ?Virgen al Pie de la Cruz?, número de codi 96459843, siti en l'av. Molí de Vent, 32, de Puçol (València), el qual sol·licita modificació de l'autorització per a obertura d'1 unitat d'Educació Especial (suport a la integració) i la modificació de l'autorització per ampliació d'1 unitat del Cicle Formatiu de Grau Mitjà de Gestió Administrativa i supressió d'1 unitat de Cicle Formatiu de Grau Mitjà de Comerç.
  
La Direcció General d'Ensenyament va declarar, a través de la Resolució de 8 de març del 2005, l'adequació de les instal·lacions proposades, quant a espais educatius, al que disposa la normativa aplicable.
  
L'expedient ha sigut tramitat per la Direcció Territorial de Cultura, Educació i Esport de València, i inclou informe favorable de la Unitat Tècnica de Construccions i el compromís d'aportar la relació de professors i titulacions respectives abans de l'inici de les activitats educatives corresponents, de conformitat amb la normativa aplicable.
  
Vistos la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyances escolars de règim general; el Reial Decret 777/1998, de 30 d'abril (BOE de 08.05.98), pel qual es desenvolupen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyances de règim general no universitàries.
  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Modificar l'autorització en el nivell d'Educació Especial (Suport a la Integració) i modificar l'autorització per a impartir cicles formatius al centre que a continuació s'indica, en els termes que s'especifiquen:
  
Centre: VIRGEN AL PIE DE LA CRUZ
  
Titular: Arquebisbat de València - Fundació Virgen al Pie de la Cruz
  
Adreça: av. Molí de Vent, 32
  
Localitat: Puçol
  
Província: València
  
Codi: 72403462
  
Ensenyances que es modifiquen:
  
- Obertura d'1 unitat d'Educació Especial, suport a la integració, amb 15 places escolars.
  
- Cicles Formatius de Grau Mitjà:
  
1 unitat de Gestió Administrativa, per ampliació, amb 20 places escolars.
  
1 unitat de Comerç, per supressió, amb 30 places escolars.
  
De manera que el centre queda configurat, en la seua totalitat, amb la composició següent:
  
- 3 unitats d'Educació Infantil, segon cicle, amb 75 places escolars.
  
- 6 unitats d'Educació Primària, amb 150 places escolars.
  
- 4 unitats d'Educació Secundària Obligatòria, amb 120 places escolars.
  
- 1 unitat d'Educació Especial (suport a la integració), amb 15 places escolars.
  
Cicles formatius de Grau Mitjà:
  
2 unitats d'Equips i Instal·lacions Electrotècniques, amb 40 places escolars (en doble torn, una unitat al matí i una altra a la vesprada).
  
2 unitats de Cuina, amb 60 places escolars (en doble torn, una unitat al matí i una altra a la vesprada).
  
1 unitat de Servicis de Restaurant i Bar, amb 30 places escolars.
  
2 unitats de Gestió Administrativa, amb 40 places escolars (en doble torn, una unitat al matí i una altra a la vesprada).
  
2 unitats d'Equips Electrònics de Consum, amb 40 places escolars (en doble torn, una unitat al matí i una altra a la vesprada).
  
1 unitat de Pastisseria i Forn, amb 30 places escolars.
  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar immediatament següent al de la data de la present orde.
  
DISPOSICIONS ADDICIONALS
  
Primera
  
El centre ha de presentar la relació del professorat i les titulacions corresponents, davant de la Direcció Territorial de Cultura, Educació i Esport de València, a fi de la seua aprovació abans de l'inici de les activitats educatives, amb un informe previ favorable de la Inspecció Educativa.
  
Segona
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
DISPOSICIÓ FINAL
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar de l'endemà de la seua notificació o publicació, segons corresponga.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació segons corresponga.
  
València, 28 de juliol de 2005
  
El conseller de Cultura, Educació i Esport,
  
ALEJANDRO FONT DE MORA TURÓN